Markmið Íslenska Gámafélagsins er að vera leiðandi á sviði úrgangsmála , þ.e. í sorphirðu , endurvinnslu og endurnýtingu . ÍGF þjónustar bæði mörg sveitarfélög og fyrirtæki á öllu landinu og hefur innleitt þriggja tunnu flokkunarkerfið í flestum þeirra með góðum árangri . Umhverfisvitund Íslendinga hefur aukist mikið á undanförnum árum og leggja mörg fyrirtæki mikinn metnað í flokkun til endurvinnslu . Flokkun og endurvinnsla stuðla að hringrás hráefnisins , spara orku , draga úr mengun og minnkar ágang á auðlindir jarðar , eins og olíu , kol og vatn ásamt því sem förgunarkostnaður fer hækkandi . Ávinningur af flokkun er því bæði umhverfislegur og fjárhagslegur fyrir fyrirtæki . Þriggja tunnu kerfið er lausn sem ÍGF hefur boðið upp á frá 2008 , þegar Stykkishólmur tók af skarið og var fyrst allra sveitarfélaga á Íslandi til að innleiða flokkun á heimilissorpi . Síðan þá hafa fjölmörg sveitarfélög bæst í hópinn og þannig náð að uppfylla þær kröfur sem gerðar eru til sveitarfélaga um minnkun á sorpi sem fer til urðunar . Langflestir íbúar fagna að fá möguleika til flokka meira . Þriggja tunnu kerfið samanstendur af : Grænni tunnu þar sem má setja allan pappír , bylgjupappa , plastumbúðir og minni málmhluti s.s. niðursuðudósir , lok o.fl . Brúnni tunnu sem tekur við öllum lífrænum eldhúsúrgangi eins og matarafgöngum , kaffikorgi og kaffifilterum . Grárri tunnu sem tekur við óendurvinnanlegu sorpi . Umhverfissvið Íslenska Gámafélagsins var stofnað í byrjun árs 2007 með það að sjónarmiði að veita viðskiptavinum faglega ráðgjöf í umhverfismálum ásamt því að efla umhverfisvitund fyrirtækisins og viðskiptavina þess . Starfsemi umhverfissviðs hefur aukist gríðarlega á undanförnum árum vegna aukins áhuga fólks á flokkun og endurvinnslu og einnig vegna aukinna krafa varðandi úrgangsmál frá stjórnvöldum . Á umhverfissviði ÍGF starfa sérfræðingar sem taka að sér ýmsa þjónustu fyrir viðskiptavini , eins og t.d : Flokkunarráðgjöf og úttekt Aðstoð við að setja flokkunarmarkmið fyrirtækja , stofnana og sveitarfélaga og tillögur um hvernig sé best að ná þeim . Úttekt á úrgangsmálum fyrirtækja og stofnana og ráðgjöf varðandi flokkunarílát og staðsetningar þeirra . Fræðsluerindi Áhersla á mikilvægi flokkunar og flokkunarkerfið á staðnum kynnt . Tilgangur fræðslunnar er að hvetja starfsfólk til flokkunar á jákvæðan hátt þannig að allir séu meðvitaðir um fyrirkomulag og tilgang flokkunarinnar . Árangursskýrslur Skýrslur sem snúast um flokkunarárangur fyrirtækja , stofnana eða sveitarfélaga . Flokkunarhandbækur Handbækur með flokkunarleiðbeiningum fyrir fyrirtæki , stofnanir eða sveitarfélög þar sem farið er yfir mikilvægi flokkunar , flokkunarkerfið kynnt . Einnig er möguleiki á að bæta við flokkunarárangri og / eða umfjöllun um verkefni sem hafa með úrgangsmál og / eða flokkun og endurvinnslu að gera . Greining á innihaldi Grænu og Gráu tunnunnar til að kanna hvort flokkað sé rétt í körin og hvort flokkunarhráefni sé hent með almennu sorpi . Sendu okkur línu á [ email protected ] ef þú vilt taka flokkunarmálin föstum tökum með aðstoð sérfræðinga okkar .